text: Stort ryk-ind til udsalgs-starten i Haderslev
  02 januar 2010 kl. 15.30
  Gågaden i Haderslev var fyldt med købelystne kunder, da byens forretninger lørdag formiddag startede januar-udsalget.
  Selvom forretningerne også i Haderslev ikke er 100 procent enige om at starte udsalget på samme dag, så var budskabet trængt igennem til kunderne, da de fleste lokalt ejede butikker i Haderslev startede deres udsalg. Der var trængsel i gågaden og kø foran forretningerne.
  